procesaur/Wiki.mk huggingface dataset:
Градиште (Модрич)

Градиште — археолошко наоѓалиште во близина на струшкото село Модрич. Претставува утврдена населба со предградие од доцноантичко време и средновековна населба со некропола. Се наоѓа на околу 2 км североисточно од селото, од левата страна на патот Струга-Дебар, на голем простор кој зафаќа површина од 800-1000 м<sup>2</sup> во правецот исток-запад и околу 2 км во правецот север-југ. На северната страна се наоѓа месноста Долни Калец, каде што се пронајдени грамади од кршен камен, а на една мала височинка се забележани остатоци од урнатини на објект – кула. На северозападниот дел од наоѓалиштето лежи месноста Горни Калец, каде е забележана речиси идентична ситуација како и кај Долни Калец. Градиштето е сместено на висок рид со доминантна местоположба и има зарамнето плато со димензии од 15 × 15 м. И овде по површината се забележителни грамади од кршен камен и една просторија ѕидана од кршен камен и варов малтер, а се среќаваат и фрагменти од керамички садови, питоси, тегули, имбрекси и друго. Во непосредна близина на градиштето се наоѓаат месноста Св. Архангели и пештерата Светени. Во селската црква се чуваат повеќе гробни прилози, откриени во гробови кои се наоѓале во склопот на споменатите наоѓалишта. Гробните прилози се стари од XII век.
1 Поврзано
* Модрич.
Св. Спас (Мороишта)

Св. Спас — археолошко наоѓалиште во близина на струшкото село Мороишта. Претставува црква и некропола од средниот век. Се наоѓа на околу 1 км источно од селото, каде што се откриени темели од еднокорабна црква, а околу црквата гробови градени од камени плочи.
1 Поврзано
* Мороишта;
* На Гробишта — некропола од средниот век.
Љупчо Брдо (Нерези)

Љупчо Брдо — археолошко наоѓалиште во струшкото село Нерези. Претставува црква од средниот век. Се наоѓа во близина на селското училиште, каде што мештаните откриле темели од стара црква.
1 Поврзано
* Нерези;
* Латинско Дабје - Манастир Св. Никола — црква и некропола од средниот век;
* Св. Ѓорѓи — црква од средниот век;
* Св. Спас — некропола од средниот век;
* Чука — црква и некропола од доцен среден век.
Св. Ѓорѓи (Нерези)

Св. Ѓорѓи — археолошко наоѓалиште во струшкото село Нерези. Претставува црква од средниот век. Се наоѓа во подножјето на наоѓалиштето Чука, каде што се наоѓа селската црква, која била изградена врз темелите на постара црква.
1 Поврзано
* Нерези;
* Латинско Дабје - Манастир Св. Никола — црква и некропола од средниот век;
* Љупчо Брдо — црква од средниот век;
* Св. Спас — некропола од средниот век;
* Чука — црква и некропола од доцен среден век.
Св. Спас (Нерези)

Св. Спас — археолошко наоѓалиште во струшкото село Нерези. Претставува црква од средниот век. Се наоѓа на околу 600-800 м јужно од наоѓалиштето Чука, на мало ритче. Прин обработувањето на земјата, мештаните откриле гробови градени од камени плочи.
1 Поврзано
* Нерези;
* Латинско Дабје - Манастир Св. Никола — црква и некропола од средниот век;
* Љупчо Брдо — црква од средниот век;
* Св. Ѓорѓи — црква од средниот век;
* Чука — црква и некропола од доцен среден век.
Латинско Дабје (Нерези)

Латинско Дабје или Манастир Св. Никола — археолошко наоѓалиште во струшкото село Нерези. Претставува црква и некропола од средниот век. Се наоѓа на околу 600-800 м југоисточно од селското училиштето, на простор со површина од 50 × 50 м. При обработувањето на земјата селаните наидувале на темели правени од кршен камен и варов малтер, а наоколу камени плочи од гробни конструкции.
1 Поврзано
* Нерези;
* Љупчо Брдо — црква од средниот век;
* Св. Ѓорѓи — црква од средниот век;
* Св. Спас — некропола од средниот век;
* Чука — црква и некропола од доцен среден век.
Градиште (Мали Влај)

Градиште — археолошко наоѓалиште во близина на струшкото село Мали Влај. Претставува утврдена населба од средниот век. Се наоѓа на 3,5-4 км западно од селото. Сместен е на висок рид со исклучително доминантна положба над околината, каде се забележани грамади од кршен камен, а според кажувањето на мештаните имало и базени–цистерни за вода.
1 Поврзано
* Мали Влај;
* Св. Илија — црква од доцен среден век;
* Св. Недела — црква од средниот век.
Св. Илија (Мали Влај)

Св. Илија — археолошко наоѓалиште во близина на струшкото село Мали Влај. Претставува утврдена населба од доцниот среден век. Се наоѓа на околу 1 км јужно од селото и на околу 200 м западно од репетиторот Мали Влај, каде се забележливи темели од црква со димензии од 8 × 4 м. Наоѓалиштето е обраснато со дабова шума.
1 Поврзано
* Мали Влај;
* Градиште — утврдена населба од средниот век;
* Св. Недела — црква од средниот век.
Јохан Готфрид Пифке

Јохан Готфрид Пифке (|Johann Gottfried Piefke; 9 септември 1817 &ndash; 25 јануари 1884) — германски диригент, капелмајстор и композитор на воени маршеви, значаен претставник на пруската, а со тоа и германската воена музика.
Роден е во Шверин на Варта во Велекнежевство Позен (денешна Сквјежина, Полска). Во 1850-тите служел како диригент во VIII Пешадиски полк во Берлин, каде воедно и компонирал воена музика. Меѓу неговите познати маршеви се вбројуваат „Пруска слава“ (''Preußens Gloria''), „Марш на дибелските ровови“ (''Düppeler Schanzen-Marsch'') и „Кенигрецки марш“ (''Königgrätzer Marsch'', искомпониран по битка кај Садова (Кениграц) во 1866, решавачкиот судир во Австриско-пруската војна).
Пифке направил и аранжман на симфониската поема „Тасо“ од Франц Лист за воен оркестар, како и аранжмани на други Листови маршеви.
Починал во Франкфурт на Одра. Во септември 2009 во чест на Пифке е поставена „звучна скулптура“ од кортенски челик во местото Генсендорф, кајшто композиторот во 1866 раководел со воен оркестар заедно со брат му Рудолф
1 Одликувања
Пифке е одликуван со следниве медали:
* „Дибелски ударнички медал“, 1864
* „Златен медал на австроунгарскиот цар“, 1865
* „Кралски орден на династијата Хоенцолерн“, 1869
* „Железен крст“ II класа, 1870
* „Орден на Пруската круна“, 1880
2 Занимливости
* Кениграцкиот марш бил еден од омилените маршеви на Адолф Хитлер и затоа често се свирел на јавните собири и дефилеа кајшто присуствувал.
Чука (Нерези)

Чука — археолошко наоѓалиште во близина на струшкото село Нерези. Претставува црква и некропола од доцниот среден век. Сместен е западно од училиштето, на доста висок рид, кој доминира над околниот простор и има стрмни страни што се спуштаат кон селото. На највисокиот дел се наоѓаат темели од стара црква посветена на Света Петка. Западно од црквата се забележани камени плочи од гробни конструкции.
1 Поврзано
* Нерези;
* Латинско Дабје - Манастир Св. Никола — црква и некропола од средниот век;
* Љупчо Брдо — црква од средниот век;
* Св. Ѓорѓи — црква од средниот век;
* Св. Спас — некропола од средниот век.
Св. Недела (Мали Влај)

Св. Недела — археолошко наоѓалиште во близина на струшкото село Мали Влај. Претставува црква од средниот век. Се наоѓа во близина на наоѓалиштето Св. Илија и на репетиторот Мали Влај, каде според кажувањето на мештаните, биле откриени темели од црква.
1 Поврзано
* Мали Влај;
* Градиште — утврдена населба од средниот век;
* Св. Илија — црква од доцен среден век.
Св. Климент (Мислешево)

Св. Климент — археолошко наоѓалиште во струшкото село Мислешево. Претставува црква и некропола од средниот век. Се наоѓа на околу 1 км североисточно од селското училиште и во непосредна близина на наоѓалиштето Пречиста. На местото е откриена средновековна црква со димензии 10 × 4,5 м, која е делумно зачувана во темелите, додека апсидниот дел е зачуван во висина од 1,5 м. Околу црквата се среќаваат камени плочи од гробни конструкции.
1 Поврзано
* Мислешево;
* Пречиста — црква и некропола од средниот век.
Пречиста (Мислешево)

Пречиста — археолошко наоѓалиште во струшкото село Мислешево. Претставува црква и некропола од средниот век. Се наоѓа североисточно од селското училиште и во непосредна близина на наоѓалиштето Св. Климент. На просторот се зачувани темели од еднокорабна црква, а околу неа се гледаат камени плочи од гробни конструкции.
1 Поврзано
* Мислешево;
* Св. Климент — црква и некропола од средниот век.
Долна Црква (Мислодежда)

Долна Црква — археолошко наоѓалиште во близина на струшкото село Мислодежда. Претставува некропола од доцниот среден век. Се наоѓа на околу 2-3 км северозападно од селото, каде се гледаат камени плочи од гробни конструкции. Според топонимот, би требало да се очекуваат и остатоци од сакрален објект, што засега не е пронајдено.
1 Поврзано
* Мислодежда;
* Сред Село — некропола од доцноантичко време;
* Црква — црква и некропола од средниот век.
Знаме на Света Елена

Знамето на Света Елена е усвоено на 4 октомври 1984 година.
Знамето има сина позадина и е засновано на Знамето на Обединетото Кралство кое се наоѓа во горната лева четвртина од знамето. Во средината од десниот дел на знамето се наоѓа грбот на Света Елена.
1 Поврзано
* Грб на Света Елена
Знаме на Мајот

Знамето на Мајот, француска прекуморска територија, официјално е знамето на Франција, но исто така се користи и локалното знаме на Мајот кое се состои од грбот на Мајот над кој се наоѓа натпис MAYOTTE испишан во големи црвени букви.
1 Поврзано
* Грб на Мајот
Теодеберт II

Теодеберт II (586–612), крал на Австразија (595–612), бил син и наследник на Хилдеберт II. Тој го добил кралството на Австразија заедно со градовите (''civitates'') - Поатје, Тур, Веле, Бордо, и Шатоден, како и Шампања, Оверњ, и трансјуранска Алеманија, по смртта на неговиот татко во 595, но доминантна фигура во кралството сè уште била неговата баба Брунхилда, којашто успеал да ја избрка од кралството во 599.
Во 599, тој и неговиот брат Теодорих II биле во војна. Теодорих го победил во Сен, но потоа стапиле во сојуз против нивниот братучед Хлотар II и го поразиле во Дормел (близу Монтро), па оттука стекнале и голем дел од кралството на Неустрија (600&ndash;604). Тогаш сепак, двајцата браќа земале оружје да се борат еден против друг; Теодорих го победил во Етамп и одбил да му помогне на брат му кога кралството на Теодерик било нападнато од страна на Хлотар во 605. Во 610, го одземал Алзас од брат му и Теодорих уште еднаш стапил во војна со него . Теодеберт II бил поразен во Тул и во Толбијак во 612. Тој бил заробен во манастир по наредба на неговата баба Брунхилда а потоа бил убиен аедно со неговиот син Меровех.
За неговата ќерка, Ема, понекогаш се мисли дека се омажила со кралот Едбалд од Кент.
Знаме на Реинион

Реинион е француска прекуморска територија, која го користи знамето на Франција како официјално, или знамето на регијата на која пишува „Region Reunion“. Исто така постои и предложено знаме за Реинион кое го претставува вулканот Фурнаиз од кој излегуваат краци на сонцето.
1 Поврзано
* Грб на Реинион
Црква (Мислодежда)

Црква — археолошко наоѓалиште во близина на струшкото село Мислодежда. Претставува црква и некропола од средниот век. Се наоѓа на околу 3 км североисточно од селото, на висок обраснат рид. Површината на наоѓалиштето е со димензии 10 × 5 м, на кој се пронајдени остатоци од средновековна црква. Околу црквата се забележуваат камени плочи од гробни конструкции.
1 Поврзано
* Мислодежда;
* Долна Црква — некропола од доцен среден век;
* Сред Село — некропола од доцноантичко време.
Знаме на Сеута

Знамето на Сеута е црно-бело со грбот на Сеута во средината. Знамето е слично со знамето на Лисабон во сеќавање на освојување на Сеута од страна на Португалците во 1415 година.
1 Поврзано
* Грб на Сеута
КК ЦСКА Москва

КК ЦСКА Москва (руски: ''Баскетбольный клуб ЦСКА Москва'') е руски професионален кошаркарски клуб од Москва, како дел од спортскиот клуб ЦСКА Москва.
Клубот бил основан во 1924 година. За првпат клубот во првенството на СССР настапил под името ''ЦДКА'' или ''Централна куќа на Црвената армија'' во 1938 година. По крајот на Втората светска војна, ''ЦДКА'' учествувала во советското првенство и го освоила првото место. Во 1955 година клубот се викал ''ЦСК МО'' или ''Централен спортски клув на Министерството на одбраната''. Денешното име клубот го добил во 1960 година. ЦСКА освоила три европски купа во 1961, 1963 и 1969 година.
Во 1969 година започнала ерата на Александар Гомелски, каде под негово раководство кое траело до 1980 година, клубот само еднаш не го освоил советското првенство во кошарка.
Во текот на советската ера, тимот го освоил 24 пати првенството а во текот на руската 17 пати како најуспешен кошаркарски клуб од Русија.
1 Трофеи
* Првенство СССР: 24
**1945, 1960, 1961, 1962, 1964, 1965, 1966, 1969, 1970, 1971, 1972, 1973, 1974, 1976, 1977, 1978, 1979, 1980, 1981, 1982, 1983, 1984, 1988, 1990
* Суперлига: 17
**1992, 1993, 1994, 1995, 1996, 1997, 1998, 1999, 2000, 2003, 2004, 2005, 2006, 2007, 2008, 2009, 2010
* Куп на СССР: 3
**1972, 1973, 1982
* Куп на Русија: 4
**2005, 2006, 2007, 2010
* Евролига: 6
**1961, 1963, 1969, 1971, 2006, 2008
*Финале на Евролига: 11
**1961, 1963, 1965, 1969, 1970, 1971, 1973, 2006, 2007, 2008, 2009
* Фајнал фор Евролига: 10
**1996, 2001, 2003, 2004, 2005, 2006, 2007, 2008, 2009, 2010
* Трипл круна: 1
**2006
*ВТБ јунајтед лига: 2
**2008 (Промо куп), 2010
Знаме на Португалија

Знамето на Португалија, е поделено на два вертикални делови: зелен и црвен дел со едноставна верзија на националниот грб. Односот на висината и ширината е 2:3. Службено било прифатено на 30 јуни 1911 година, заменувајќи го знамето на монархијата. Зелената боја претставува надеж, а црвената крвта на Португалците, кои умреле бранејќи ја својата татковина.
1 Поврзано
* Грб на Португалија
Знаме на Приднестровие

Знамето на Приднестровие е верзија на поранешната Молдавска ССР. Моменталниот облик е усвоен со Законот за државни симболи од 2000 година.
Знамето е во употреба од распадот на СССР, но без срп, чекан и ѕвезда, иако некогаш овие симболи биле користени и во службени прилики.
За невладини цели се користи и поедноставено знаме без симболи и без пропишани пропорции.
1 Поврзано
* Грб на Приднестровие
Знаме на Азорите

Знамето на Азорите е слично со знамето на Португалија користено во периодот од 1830 до 1910 година, со исклучок на тоа дека Портуалскиот грб бил отстранет од центарот, каде што бил заменет со гошкак (на португалски: ''açor'') - симбол на Азорците, и бил преместен на горниот лев агол and moved to upper left corner.
1 Поврзано
*Грб на Азорите
*Химна на Азорите
Вајтос (Октиси)

Вајтос или Градиште — археолошко наоѓалиште во близина на струшкото село Октиси. Претставува утврдена населба од раноантичко и римско време. Се наоѓа на 3 км западно од селото, на падините на планината Јабланица, каде се протега на височина со стрмни падини, кои доминираат над Струшко поле. На нејзиниот врв е утврдена населба со димензии од 680 × 80 м. На северната страна се пронајдени остатоци од бедем од хеленистичкото време, широк 2,20 м, сувоѕидан од камени блокови долги до 1,30 м, во „опус псевдоисодомум“. Во западниот дел, градиштето е проширено и доградено со ѕидарија од малтер, од римското време.
1 Поврзано
* Октиси;
* Гончаровска Куќа — некропола од доцноантичко време;
* Градиште — утврдена населба од средниот век;
* Св. Атанасија — црква и некропола од средниот век;
* Св. Врачи — црква од средниот век:
* Св. Димитрија — црква од средниот век:
* Св. Никола — базилика од старохристијанско време.
Знаме на Гибралтар

Знамето на Гибралтар е приказ на неговиот грб, одобрен од страна на кралицата Изабела од Кастиља, на 10 јули 1502 година.
Знамето е посебно по тоа што е единствено од сите знамиња на британските колонии кое не е засновано на знамето на Обединетото Кралство. Поради своето историско потекло доста е популарно помеѓу жителите на Гибралтар, поготово на противниците на британската власт. Знамето на гувернерот се состои од темносина основа во чиј кантон се наоѓа знамето на ОК, а во полето се наоѓа грбот на Гибралтар.
1 Поврзано
* Грб на Гибралтар
Знаме на Гернзи

Знамето на Гернзи е усвоено во 1985 година и се состои од црвениот крст на Св. Џорџ со додаден златен крст во средина. Златниот крст претставува го Вилијам Освојувачот, кој го имал за време на Битката кај Хејстингс.
Пред 1985 година било користено знамето без златниот крст, еднакво на знамето на Англија.
1 Поврзано
* Грб на Гернзи
Знаме на Холандија

Знамето на Холандија има три хоризонтални пруги со следните бои: црвена, бела и сина. Размерот на должината и ширината изнесува 2:3. Ова знаме е најстаро тробојно знаме во светот, кое сè уште се користи. Ова не е прво холандско знаме. Кон крајот на XV век, секоја провинција имала свое знаме. Во текот на заедничките експедиции, почнале да се користат едноставни знамиња. Знамето на Холандија е едно од најстарите тробојни знамиња и најстаро тробојно знаме што е во употреба.
1 Поврзани и слични знамиња
1.1 Знамиња што се слични на знамето на Холандија
Знамиња што се слични со знамето на Холандија
Знаме на Луксембург, Знаме на Русија, Знаме на Панславизам
Знаме на Хрватска, Знаме на Франција, Знаме на Парагвај
2 Поврзано
* Грб на Холандија
Александар Волков (одбојкар)

Александар Волков (руски: ''Александр Александрович Волков'', роден на ) — руски одбојкар.
Тој е роден во .
Со Руската одбојкарска репрезентација освоил бронза на игрите во Пекинг и злато на игрите во Лондон.
1 Клубови
* Динамо Москва (2006–2010)
* Пиемонте Волеј (2010–..)
2 Награди
* Најдобар блокер на Фајнл-форот на ЦЕВ Лигата на Шампионите 2006-07
Знаме на Џерси

Знамето на Џерси е усвоено од страна на тамошната власт на 12 јуни 1979 година, прогласено од страна на кралицата Елизабета II на 10 декември 1980, а првпат службено истакнато на 1 април 1981 година.
Знамето има бела основа на која се ноѓа дијагонален црвен крст (крстот на Свети Патрик) чии краци одат по краевите на знамето, а во горниот квадрат, над пресекот на крстот, се наоѓа грбот на Џерси.
1 Поврзано
* Грб на Џерси
Знаме на Обединетото Кралство

Знаме на Обединетото Кралство, наречено и сојузно знаме (|Union Flag/''Union Jack'') — државно знаме на Обединетото Кралство кое претставува комбинација на знамиња од три составни замји на кралството, според верзијата од 1801 г. Тогаш службено биле прогласени: знамето на Англија на кое се наоѓа крстот на Св. Ѓорѓи, знамето на Шкотска со крстот на Св. Андреја и Ирското знаме на кое се наоѓа крстот на Св. Патрик (кое и самите Ирци ретко го користеле).
Првата верзија на ова знаме, без крстот на Св. Патрик, настанало по кралската наредба во 1606 по 1603 кога шкотскиот крал Јаков VI станал и крал на Англија (како Јаков I) и така ги обединил двете кралства во персонална унија. Употребата на ова знаме било веено само на бродовите, додека пак на копното се користеле знамиња на поедичните кралства. Во 1707 година во Законот за Унијата со кој било создадено Кралството Велика Британија меѓу другото било и пропишано дозвола за употреба на знамето на копно.
Во 1801 година бил донесен нов Закон за Унијата во кој се обединиле Кралството Велика Британија и Ирска во Обединето Кралство. На веќе постоечкото знаме бил додаден и крстот на Св. Патрик така што биле додадени бели дијагонални кракови разделени со бела и црвена линија со бели рабови, кои, според хералдичките правила, ги одвојувале од сината.
Службено, ова е првенствено кралско знаме знаме, а неговата употреба како народно знаме од традиционалнен карактер. Употребата на знамето на море била строго прописна; цивилните бродови не смееле да го користат и морале наместо кралското знаме да се користи црвено знаме со Union Jack во горниот лев агол.
1 Појавување во други знамиња
Знамето на Обединетото Кралство се појавува во горниот лев агол скоро на сите знамиња на британските прекуморски територии, како и на знамињата на некои поранешни британски колонии: Австралија, Нов Зеланд, Тувалу и Фиџи, како и на американската сојузна држава Хаваи која никогаш не била под британска управа.
2 Поврзано
* Кралски грб на Обединетото Кралство
Дури и на дожд

Дури и на дожд (шпански: También la lluvia) е шпански филм снимен во 2010. година. Филмот е сниман за време на кризата со вода во Кочабамба, Боливија. Времетраењето на филмот изнесува 104 минути, а буџетот изнесува 5 милиони евра.
Кастиља и Леон

Кастиља и Леон (шпански: ''Castilla y León'') автономна заедница во Шпанија, создадена во 1983 г. На север граничи со Астурија, Кантабрија и Баскија, на исток со Ла Риоха и Арагон, на југ со Мадрид и Кастиља-Ла Манча, на запад со Галисија и Португалија. Зафаќа површина од 94.223 км<sup>2</sup> и има 2,6 милиони жители. Главен град е Ваљадолид.
Ла Риоха

Риоха (шпански: ''La Rioja'') е автономна заедница и покраина на северот на Шпанија. Главен град е Логроњо. Се граничи со Баскија и Навара на север, со Кастиља и Леон на запад и Арагон на југ. Зафаќа површина од 5.045 км<sup>2</sup> и има 310.000 жители.
Кантабрија

Кантабрија (шпански: ''Cantabria'') e автономна заедница во Шпанија. Се граничи на исток со Баскија, на југ со Кастиља и Леон, на запад со Астурија, а на север со Атлантскиот Окан. Има само една покраина (истоимената), а главен град е Сантандер.
1 Поврзано
* Кантабриски Планини
Мурсија (автономна заедница)

Мурсија, службено: Регион Мурсија (шпански: ''Región de Murcia'') е автномна покраина во Шпанија, која се наоѓа меѓу покраините Андалусија и Валенсија. Зафаќа површина од 11.313 км<sup>2</sup> и има 1,4 милиони жители. Главен град е Мурсија.
Навара

Навара (шпански: ''Comunidad Foral de Navarra''; баскиски: ''Nafarroako Foru Komunitatea o Nafarroa'') e автономна заедница и покраина на северот на Шпанија. Се граничи со Франција на север, Арагон на исток, Ла Риоха на југ и Баскија на запад. Зафаќа површина од 10.391 км<sup>2</sup> и има 602.000 жители. Главен град е Памплона.
1 Поврзано
* Кралство Навара
Знаме на Мароко

Знамето на Мароко се состои од зелена ѕвезда со црни краеви на црвена основа. Црвената подлога е одбрана како симбол на племето Макзен, а во 1915 година, шестокраката ѕвезда била заменета со ѕвезда петокрака.
Ѕвездата шестокрака е позната и како Давидова ѕвезда, но во сите монотеистички религии оваа ѕвезда се смета за симбол на животот, мудроста и доброто здравје. Оваа ѕвезда се наоѓала и на пари, кованици од 100 и 200 франци до 1954.
Иако причините за замената на шестокраката ѕвезда со петокрака, не се потполно познати, се смета дека петокраката подобро го симболизира исламот затоа што нејзините пет краци ги претставуваат петте столбови на исламот.
Ова ново знаме почнало во потполност да се користи по стекнувањето на независност на Мароко во 1956 година.
Знаме на Тунис

Знамето на Тунис е првпат усвоено во 1831 во времето на бегот Хасан I. По тоа дошло до помали измени. Ова знаме не е користено за време на текот на колонизацијата на Франција. По стекнувањето на независноста, Тунис повторно го усвил ова знаме.
Се состои од црвена основа на која во средината се наоѓа бел круг со црвена ѕвезда и полумесечина. Ова е симбол на поврзаноста со Отоманското Царство од кое Тунис бил дел, но исто така е традиционален симбол на исламот. Исто така се смета дека овој симбол носи среќа.
1 Поврзано
* Грб на Тунис
Знаме на Палестина

Знамето на Палестина е дизајнирано во 1916 за време на арапската побуна против Отоманското Царство. Во 1917 година е користено како знаме на арапското национално движење. Во 1948 година владата на цела Палестина повторно го усвоила знамето, а во 1964 година е усвоено како знаме на палестинскиот народ. Во 1988 година знамето станало официјално знаме на Палестина.
Знамето се состои од три хоризонтални линии со панарапски бои (црна, бела и зелена) и црвен триаголник на левата страна.
1 Поврзано
* Грб на Палестина
Мадрид (автономна заедница)

Мадрид (шпански: ''Comunidad de Madrid'') е автономна заедница во Шпанија која се наоѓа во средниот дел на Пиринејскиот Полуостров и граничи со заедниците Кастиља-Ла Манча и Кастиља и Леон. Зафаќа површина од 8.021,80 км<sup>2</sup> и има 6,5 милиони жители. Седиште е истоимениот Мадрид, главен град на државата.
Знаме на Кокосовите Острови

Знамето на Кокосовите Острови е направено во 2003, но официјално е усвоено на 6 април 2004 година. Знамето е со зелена основа, на левата страна има жолт диск со палмовито дрво, а од десната страна жолта полумесечина, и петте соѕвездија формирајќи го јужниот крстt (како на знамето на Австралија).
1 Поврзано
* Грб на Кокосовите Острови
Знаме на Хонгконг

Знамето на Хонгконг се состои од стилизиран бел петокрак цвет на хонгконшкото орхидејно дрво (''Bauhinia blakeana'') на црвена основа. Знамето е усвоено на 16 февруари 1990, а во официјална употреба влегло со примопредавањето на власта врз Хонгконг помеѓу Обединетото Кралство и Кина.
1 Поврзано
* Грб на Хонгконг
Орвил Рајт

Орвил Рајт (19 август 1871 - 30 јануари 1948), е еден од двајцата Браќа Рајт, американски пилот и конструктор на авиони, воздухопловен пионер, кој во 1903 године со својот брат Вилбур, во авион кои сами го конструирале, го извел првиот лет во историјата на воздухопловството.
Првиот лет го извеле на 17 декември 1903 година, а во 1908 година го заинтересирале Министерсвото за војна на САД и потишале договор за производство на првиот воен авион. По смртта на својот брат Вилбур во 1912 година продолжил сам да ја води фирмата „Рајт“. Својот удел го продал во 1915 година и од тогаш самостојно работел на развојот на авионите. Во 1929 година ја добил усвоената медала „Даниел Гугенхајм“ за заеднички придонес, со братот Вилбурн, во развојот на воздухопловството.
1 Поврзано
* Браќа Рајт
Знаме на Макао

Знамето на Макао има зелена основа на која во центарот се наоѓа лотосов цвет под кој се наоѓа стилизиран мост и река во бела боја. Над лотосовиот цвет има пет жолти ѕвезди.
1 Поврзано
* Грб на Макао
Знаме на Австралија

Знамето на Австралија е комбинација на британското знаме, Јужниот крст (најсјајното соѕвездје на јужната полутопка; се состои од: Alpha Crucis, Beta Crucis, Gamma Crucis, Delta Crucis, Epsilon Crucis), и ѕвездите на Комонвелтот кои имаат 7 кракови. 6 од 7 краковите ги претставуваат 6-те сојузни држави во Австралија (Нов Јужен Велс, Квинсленд, Викторија, Тасманија, Јужна Австралија и Западна Австралија), додека пак седмиот крак ги претставува сите внатрешни и надворешни територии на Австралија.
1 Поврзано
* Грб на Австралија
Знаме на Нов Зеланд

Знамето на Нов Зеланд е со темносина основа, на која во горниот лев агол се наоѓа знамето на Обединетото Кралство, а на која десна страна се наоѓаат четири ѕвезди кои го симболизираат соѕвездјето јужен крст. Знамето е усвоено на 24 мат, 1902, а во употреба е од 1869.
1 Поврзано
* Грб на Нов Зеланд
Знаме на Британската Индоокеанска Територија

Знамето на Британската Индоокеанска Територија е усвоено на 4 ноември 1990 година и има само полуофицијален статус. Знамето е слично на другите знамиња на територии што се Британски колонии и го има „Унион Џек“ во горниот десен агол. Палмата и круната се симбол на Индоокеанската Територија. Потеклото или значењето на брановитите линии сè уште е непознато, а нивното постоење е необично во споредба со традиционалните знамиња на британските колонии или поранешни колонии, исто така се наоѓа и на знамето на Британска Колумбија. Знамето е одобрено од страа на кралицата Елизабета II на 25-та годишнина од Британската Индоокеанска Територија.
1 Поврзано
* Грб на Британската Индоокеанска Територија
Знаме на Американска Самоа

Знамето на Американска Самоа е усвоено на 24 април 1960. Орелот на знамето ја претставува поврзаноста на Американска Самоа со САД. Орелот во канџите ги држи традиционалните симболи на моќта на самоанските поглавари.
1 Поврзано
* Грб на Американска Самоа
Знаме на Валис и Футуна

Знамето на Валис и Футуна (неофицијално) е со црвена основа на која во горниот лев агол се наоѓа знамето на Франција, а на десната страна се наоѓа црвениот крст на Св. Андрија на бела позадина.
Официјалното знаме на островите е знамето на Франција.
1 Поврзано
* Грб на Валис и Футуна
Знаме на Гуам

Знамето на Гуам е усвоено на 9 февруари 1948. Знамето е со темносина боја со црвена граница. Во средината на знамето се наоѓа грбот на Гуам.
1 Поврзано
* Грб на Гуам
Сеута

Сеута (шпански: ''Ceuta'') e автономен град во Шпанија е една од шпанските ексклави кои се наоѓаат на брегот на Северна Африка. Зафаќа површина од 28 км<sup>2</sup> и има 76.000 жители.
1 Политички статус
Градот се граничи со Мароко, со што таа држава полага право над градот. Се повикува на барање градот да биде под нејзина контрола, слично како во случајот со Гибралтар се наоѓа на шпанска територија, а е под британска контрола. Меѓутоа Владата на Шпанија и шпанскиот народ не се согласуваат, велејќи дека Сеута и Мелиља отсекогаш биле и ќе бидат шпанска територија.
Мелиља

Мелиља (шпански: ''Melilla'') — автономен град во Шпанија и шпанска ексклава на средоземниот брег на Северна Африка кој припаѓа на Шпанија од 1497 г. До 1995 г. градот влегувал во покраината Малага. Зафаќа површина од 20 км<sup>2</sup> и има 73.000 жители.
1 Историја на градот
Првите знаци на човечки живеалишта во Мелиља датираат од антиката, долго пред градот да биде утврден под шпанска власт.
Почнувајќи од 1 век п.н.е. регионот потпаднал под римска власт, означувајќи го почетокот на периодот на интеграција во Западното Римско Царство. Во 1497 година, за време на шпанската реконквиста, Мелиља била заробена од трупите на круната на Кастиља под команда на кралот Фердинанд II.
Во текот на 20 век, прашањето за суверенитетот над Мелиља станало точка на тензија со независен Мароко.
Мелиља, како и нејзиниот сосед Сеута, станала автономен град во 1995 година
2 Политички статус
Градот се граничи со Мароко, со што таа држава полага право над градот. Се повикува на барање градот да биде под нејзина контрола, слично како во случајот со Гибралтар се наоѓа на шпанска територија, а е под британска контрола. Меѓутоа Владата на Шпанија и шпанскиот народ не се согласуваат, велејќи дека Мелиља и Сеута отсекогаш биле и ќе бидат шпанска територија.
Знаме на Токелау

Знамето на Токелау е усвоено во мај 2008 година. Знамето има сива основа на која се наоѓа жолто едро, над кое е претставено соѕвездието јужен крст.
1 Поврзано
* Грб на Токелау
Знаме на Нова Каледонија

Знамето на Нова Каледонија е неофицијално знаме кое е во употреба од 1980. Ова е застава на партијата "FLNKS" која се бори за независност на Нова Каледонија. Знамето е вертикално тробојно сина (небо и океан) - црвено (крв, социјализам и единство) - зелено (копно). На знамето исто така се наоѓа жолт диск со натписот "''flèche faitière''", вид на стрла која се наоѓа на крововите на таканаречените Канак куќи.
Официјално знаме на островот е знамето на Франција.
Zvanična zastava na ostrvu je zastava Francuske.
1 Поврзано
* Грб на Нова Каледонија
Знаме на Куковите Острови

Знамето на Куковите Острови има сина основа на која се наоѓа знамето на Обединетото Кралство во горниот лев агол. На десната страна од знамето се наоѓаат петнаесет бели ѕвезди подредени во круг кои ги претставуваат всушност Куковите Острови.
1 Историски знамиња
2 Поврзано
* Грб на Куковите Острови
Знаме на Островот Норфолк

Знамето на Островот Норфолк е усвоено на 21 октомври 1980. Знамето е вертикално тробојно, со два зелени и едно бело поле во средината. Во полето се наоѓа ''Araucaria heterophylla'', вид на бор карактеристичен за островот.
1 Поврзано
* Грб на Островот Норфолк
Знаме на Северните Маријански Острови

Знамето на Северните Маријански Острови е усвоено на 4 јули 1976. Знамето има сина основа со бела ѕвезда во средината. Над ѕвездата се наоѓа традиционалниот "latte" камен, околу кој има венец од цвеќиња.
1 Историски знамиња
2 Поврзано
* Грб на Северните Маријански Острови
Знаме на Француска Полинезија

Знамето на Француска Полинезија е усвоено во 1984. Знамето е хоризонтално црвено-бело-црвено, а боите се позајмени од историските тахикански знамиња. Во средината на знамето се наоѓа грбот на Франција кое се состои од катамаран над кој се наоѓа диск со стилизирано море и сонце.
1 Поврзано
* Грб на Француска Полинезија
Знаме на Хаваите

Знамето на Хаваи го претставува Хаваи како кралство, протекторат, република, територија држава во САД. Знамето се состои од осум хоризонтални линии црвена, бела и сина боја. Линиите ги претставуваат осумте главни острови на Хаваите: Хаваи, Оаху, Каваи, Кахолаве, Ланаи, Мауи, Молокаи и Нихау. Во горниот лев агол (кантон) се наоѓа знамето на Обединетото Кралство.
1 Поврзао
* Грб на Хаваите
* Знаме на САД
Скопска Сцена

Скопска Сцена бил југословенски и македонски илустриран уметнички и општествен весник, кој излегувал во Македонија на српски јазик. Се издавал во периодот од 4 ноември 1935 до 5 април 1937 година. Издавачи биле месниот Народен театар, кината, вариетеата и Општинскиот дом. Сопственик и одговорен уредник биле Миливој Соколовиќ и Бранко Бесариќ.
Музички продуцент

Музички продуцент е личност која работи во музичката индустрија и чија работа е да ги надгледува и меnaџира снимките на музиката на некој артист. Негова работа е исто така да ги надгледува артистите додека снимаат музика, да прикажува и собира идеи за проектот, да избира музичари и ритми како и да ги надгледува работите преку миксинг и мастеринг. Продуцентите исто така, често имаат поширока претприемачка улога, со одговорност за буџетот, графиците, и преговорите. Денеска, во музичката индустрија има два вида на производители: извршен продуцент и музички продуцент, кои имаат различни улоги. Додека извршниот продуцент надгледува финансии на проектот, музичкиот продуцент го надгледува создавањето на музиката.
1 Дополнителна литература
* Gibson, David and Maestro Curtis. "The Art of Producing". 1st. Ed. USA. ArtistPro Publishing, 2004. ISBN 1931140448
* Burgess, Richard James. ''The Art of Music Production''. 3rd Ed. UK. Music Sales, 2005. ISBN 1-84449-432-4
* Hewitt, Michael. ''Music Theory for Computer Musicians''. 1st Ed. USA. Cengage Learning, 2008. ISBN 13-978-1-59863-503-4
* Gronow, Pekka and Ilpo Saunio (1998). ''An International History of the Recording Industry''. ISBN X. Cited in Moorefield (2005).
* Moorefield, Virgil (2005). ''The Producer as Composer: Shaping the Sounds of Popular Music''. ISBN. 123
* Olsen, Eric et al. (1999). ''The Encyclopedia of Record Producers.'' ISBN 0823076075 9780823076079
* Zak, Albin. ''The Poetics of Rock: Cutting Tracks, Making Records.'' Berkeley: University of California Press, 2001.
*
Марин Ле Пен

Марин Ле Пен (|Marine Le Pen; р. 5 август 1968 во Неји на Сена, Сенски Висови) — француска политичарка, водач на партијата Национален собир, кој до 2018 г. го носел името „Национален фронт“.
1 Политичка кариера
Работела како адвокатка од 1992 до 1998 години и европратеник од 2004 година.
Во 16 јануари 2011, Марин Ле Пен официјално е избрана за претседателката на тогашниот Национален фронт (67,65% од гласовите). Таа кормилото го презема од својот татко Жан Мари Ле Пен, кој четири децении ја предводеше партијата што самиот ја основа.
Била кандидатката на тогашниот Национален фронт за француските претседателските избори во 2012 и во 2017 година.
2 Библиографија
2.1 Автобиографија
*''À contre flots'', Jacques Grancher, 2006 ISBN 2733909576
Знаме на Ангвила

Знамето на Ангвила се состои од син знак во горниот лев агол во кој се наоѓа знамето на Обединетото Кралство и грбот на Ангвила во долниот десен агол. Грбот се состои од три делфини кои и порано биле на знамето на оваа територија и ги претставуваат пријателството, мудроста и силата.
1 Поврзано
* Грб на Ангвила
Славистички Студии (списание)

Славистички Студии — македонско списание за русистика, полонистика и бохемистика. Списанието било орган на Катедрата за славистика при филолошкиот факултет на УКИМ во Скопје. Списанието излегувало во периодот од 1976 до 2006 година. Одделни броеви биле посветени на професорите: Вера Јанева-Стојановиќ (1985), Маргарита Пашоска (1999/2000), Зузана Тополињска (2001), Милан Ѓурчинов (2004) и Рина Павловна Усикова (2006).
What You Want (песна од Evanescence)

„What You Want“ е песна од американскиот рок бенд Evanescence. Песната со тема за слобода била напишана од Ејми Ли, Тери Балсамо и Тим Макорд. Била опишана како најтешката и најразличната песна на бендот. Споре Ли, песната зборува за нејзините искуства со обожавателите и сфаќањата за работи кои таа треба да ги прави.
Дел од песната бил премиерно прикажан на MTV Вестите на 11 јули, 2011 и песната била издадена на 9 август, 2011 преку Wind-up Records како првиот сингл од третиот студиски албум на бендот, ''Evanescence''. По издавањето, „What You Want“ добила претежно позитивни прегледи од музичките критичари кои го пофалиле гласниот звук на песната и силните вокали на Ејми Ли. Сепак некои критичари забележале дека песната не се разликува многу од нивните претходни синглови.
Музичкото видео за „What You Want“ започнало да се снима на 30 јули, 2011 во Бруклин, Њујорк и било режирано од Меиерт Авис. Песната се искачила на табелата за Алтернативни Песни и на табелата за Рок Песни на 25 и 32 место последователно. Исто така се искачила и на табелата ''Билборд'' Хот 100 на 68 место. „What You Want“ била изведена во живо од бендот за првпат на MTV.
1 Список на песни
*Дигитално спуштање#„What You Want“ - 3:40
*ЦД сингл#„What You Want“
#„What You Want“ (Ремикс од Елдер Џепсон)
2 Табели
Табела (2011), Највисокапозиција
САД Алтернативни Песни (''Билборд''), 35
САД ''Билборд'' Хот 100, 68
САД Рок Песни (''Билборд''), 32
3 Историја на издавање
Држава, Датум, Формат, Куќа
Австралија, 9 август, 2011, Дигитално спуштање, Wind-up Records
Австрија
Белгија
Данска
Финска
Франција
Германија
Италија
Холандија
Норвешка
Португалија
Шпанија
Шведска
Швајцарија
САД
Нов Зеланд
Обединето Кралство, 21 август, 2011
Германија, 9 септември, 2011, ЦД сингл
Знаме на Бонер

Знамето на Бонер има голем син триаголник во долниот десен агол и помал жолт триаголник во горниот лев агол. Знамето е усвоено на 11 декември 1981.
Шесткраката ѕвезда која што се наоѓа помеѓу триаголниците ги претставува шесте села на Бонер - Антриол. Никибоко, Северна Салиња, Плаја, Ринкон и Тера Кора.
1 Поврзано
* Грб на Бонер
Знаме на Бермудите

Знамето на Бермудите е усвоено на 4 октомври 1910 година. Се состои од знамето на Обединетото Кралство во горниот лев агол и грбот на Бермудскиот Архипелаг во долниот десен агол.
Знамето е необично за една британска колонија затоа што содржи црвено знаме на кралството наместо сина како што е и традицијата. Сепак црвениот знак го користела и Канада (пред 1965) и Обединета Јужна Африка (1870-1905).
1 Поврзано
* Грб на Бермудите
Знаме на Британските Девствени Острови

Знамето на Британските Девствени Острови е усвоено на 15 ноември 1960. Се состои од грбот на Британските Девствени Острови на темносина основа и знамето на Обединетото Кралство во горниот лев агол. На грбот се наоѓа Св. Урсула која држи лампа на девствен следбеник.
1 Поврзано
* Грб на Британските Девствени Острови
Социјалистичка Зора

Социјалистичка Зора бил македонски весник, орган на Обласниот секретаријат на Социјалистичката работничка партија на Југославија (комунисти) за Македонија и Стара Србија.
Весникот излегувал во периодот од 10 февруари до 10 декември 1920 година. Во почетокот бил неделен, а од 16 август 1920 станал дневен весник. Излегувал на српски, а потоа од 10 септември и на турски јазик. Биле објавени вкупно 130 броја. Имал цел да ги информира, да ги организира и револуционерно-комунистички да ги воспитува работниците и селаните. Со Обзнаната било забрането и неговото излегување.
Знаме на Аруба

Знамето на Аруба е усвоено на 18 март 1976 година. Дизајнот се состои од поле во светлосина боја (која се вика Ларкспур или О.Н. сина), две хоризонтални паралелни жолти траки во долниот дел на знамето и црвена четирикрака ѕвезда со бела ивица во горниот лев дел.
Дизајнот има повеќе значења:
* Синото поле го претставува небото, морето, мирот, надежта, иднината на Аруба и поврзаноста со неговото минато.
* Двете паралелни траки "го означуваат статусот апарте". Едната трака го претставува движењето на туристите кон сончевата Аруба, додека пак другата ја симболизира индустријата (злато и нафта). Исто така, покрај сонцето, златото и богатствата, жолтата трака претставува букет од цвеќиња.
Ѕвездата има значително комплексно значењеe:
* Четирикрата ѕвезда е необичаена за знамињата на државите и териториите. Во овој сличај ги претставува четирите страни на светот, што укажува на доста комплексно потекло на народот на Аруба. А со обзир дека на Аруба се користат 4 главни јазици: папиаменто, шпански, англиски и холандски, може и тука да се пронајде симболиката.
* Ѕвездата го претставува и самиот остров: земјата е често доста црвена и оградена со бели плажи и сино море.
* Црвената боја исто така има значење на крвта која Арубиците ја пролеале за време на војната, како и Индијанците домородци и патриотската љубов.
* Белата боја значи чистота и искреност.
На 18 март во Аруба е државен празник, познат како Ден на Знамето.
1 Поврзано
* Грб на Аруба
Славјано-македонски глас

Славјано-македонски глас бил весник, орган на Окружниот комитет на СНОФ за Костурско, на македонски јазик, пишуван на кирилица. Одговорен уредник бил Лазо Поплазаров. Се издавал во селото Крчишта, Костурско, во периодот декември 1943 до јули 1944. Биле објавени вкупно 8 броја (еден вонреден), на шапирограф, во тираж од околу 500 примероци. Неговото излегување престанало со забраната на СНОФ од страна на раководството на КПГ.
Во истата година, август 1944 година, во ослободената територија на Костурско беше одржан состанок на кој учествуваа претставници на народната власт, на народно-ослободителните организации на КПГ, СХОФ и ЕАМ. Тогаш беше формирана комисија, која се обврза да ја координира работата околу отворањето училишта на македонски јазик. Во комисијата влегоа повеќе македонски активисти, претставници на народните одбори и активисти на народно-ослободителните организации. Меѓу активистите беа: Андон Сикавица, Александар Ивановски, Ристо Потрајанов и други.
Пред отворањето на училиштата одлучија да се одржи курс за подготовка на народните учители и да се состави текст за издавање на буквар на македонски јазик. За раководител на курсот за учителите беше поставен Александар Ивановски. Курсот почна со работа во првата декада на септември 1944 година, во градот Хрупишта, во куќата на таткото на Александар Ивановски. На курсот учествуваа повеќе од 20 македонски активисти од сите реони на Костурско и некои од Леринско. На курсот се одржуваа предавања врзани со историјата на македонскиот народ низ вековите, посебно за неговите буни и востанија против окупаторите како и за сите угнетувачи коишто ја распарчија Македонија по Букурешкиот договор од 1913 година.Курсот го завршија сите слушатели, кои потоа со помош на органите на власта во повеќе костурски и лерински села ја започнаа наставата по македонски јазик во македонските училишта.
Работата за составување на текстот на македонскиот буквар беше доверена на Александар Ивановски, Васко Караџа и Пенчо Поптрајанов.  Истиот е издаден во декември 1944 година, за тоа сведочи писмениот реферат на секретарот на партиската организација на КПГ за Костурско, до секретарот на бирото на ЦК на КПГ Леонидас Периклис (писмениот реферат се наоѓа во Архивот на Република Македонија во Скопје).
Знаме на Гваделуп

Официјалното Знаме на Гваделуп е знамето на Франција, но постојат и неколку локални знамиња кои ги користат партиите и движењата за независност на Гваделуп.
1 Галерија
2 Поврзано
* Грб на Гваделуп
* Знаме на Франција
Кралендајк

Карлендајк е административно седиште на островот Бонер во склоп на Карипска Холандија. Карлендајк е основан во 1639 година. Јазикот кој се зборува во ова гратче е Папиаменту, но Холандскиот и Англискиот пошироко се користат. На холандски јазик, Кралендајк значи "корален гребен". Името на градот на јазикот Папиаменту е Плаја или „плажа“. Според пописот од 2006, во градот имало популација од 3,061 жител.
1 Поврзано
* Бонер
Тера Кора

Тера Кора е општина на островот Бонер во склоп на Карибите. Селото е сместено на 2 километри југоисточно од главниот град на островот, Кралендајк.
1 Поврзано
* Бонер
* Населени места во Бонер
Химара

Химара (|Himara или Himarë, грчки: ''Χειμάρρα'' - ''Himarra'') — град и општина во Јужна Албанија поточно во округот Валона. Поради својата местоположба и топлото време, Химара е еден од најпривлечните градови на албанската ривиера. Химара има население од околу 3.000 жители.
Клисура (Албанија)

Клсиура или Калцира — град и општина во округот Премет, во јужна Албанија, сместен е на реката Војуша (Вјоса). Реката Војуша образува клисура во близината на градот познат како Клисура. Според пописот извршен во 2001 година во градот живееле 3.434 жители.
Знаме на Кајманските Острови

Знамето на Кајманските Острови е усвоено ви 1959 година. Пред ова знаме се користело знамето на Обединетото Кралство.
Знамето има темносина основа со знамето на Обединетото Кралство во горниот лев агол и грбот на Кајманските Острови од десната страна.
1 Поврзано
* Грб на Кајманските Острови
Сигеберт II

Сигеберт II (602 - 613) е син на кралот Теодорих II. Тој владее неколку месеци со Австразија и Бургундија во 613 под авторитет на неговата прабаба Брунхилда.
На крајот од првата деценија после 600, Св. Коломбан отишол во вилата ''Брокариакум'' (веројатно Буршерес, јужно од Отен) а да побара од кралицата Брунхилда земја и пари. За возврат таа побарала од него да ги благослови нејзините правнуци, Сигеберт, Хилдеберт, Корбус и Меровех, со коишто таа живеела. Коломбан, сметајќи дека тие деца се нелегитимни, одбива да им даде благослов .
Во 613, неговиот татко Теодорих II умира на возраст од дваесет и пет години. За да го замени, Брунхилда тогаш на престолот го поставила Сигеберт иако тој тогаш имал одвај дванаесет години . Поставувањето на Сигеберт II на престолот, најстариот од синовите на Теодорих II, се извршува со првородство, без поделба на кралството кое требало да биде поделено на четири дела. Со тоа што не биле ошишани, тројцата браќа на Сигеберт сепак го зачувале нивното право на престолот. Иако таа ја држела вистинската моќ, Брунхилда му доделила на Сигеберт и војска. Управувањето на кралството му е доделена на мајордомот Варнакер.
Хлотар II кроел завера со моќниците од кралството на Сигеберт II против Брунхилда, сќе додека таа не се решила да се оттараси од него. Ги испратила Сигеберт и Варнакер да формираат војска во тогашна Саксонија и во Турингија но Вернакер намерно направил таквата мисија да пропадне бидејќи слушнал дека кралицата имала намера да го убие. Варнакер тогаш стапил во сојуз со моќниците од Бургундија додека пак Брунхилда го пратила Сигеберт и неговите браќа придружени со бургондски трупи во Австразија за да го задушат бунтот. Хлотар II тогаш одлучил да се здружи со бунтовниците и неустриската војска се сретнала со австразиско-бургундската војска во Шалон-ан-Шампањ. Варнакер и неговите приврзаници се зздружиле со Неустријците и успеале да ги заробат Сигеберт II, Корбус и Меровех. Во Ренева, на десниот брег на реката Сона,, откако ги фатил членовите на кралското семејство на Австразија-Бургундија, Хлотар II наредил да бидат убиени. После куо време убиена била и кралицата Брунхилда.
1 Библиографија
* Jonas de Bobbio, ''Vie de Saint-Colomban et de ses disciples'' (traduction par Dom Adalbert de Voguë), éd. de l'abbaye de Bellefontaine, 1997 ISBN|978-2855890692.
* Frédégaire (trad. par O. Devilliers et J. Meyers), ''Chronique des Temps Mérovingiens'', édition Brepols, 2001 ISBN|2503511511.
*''Chroniques du temps du Roi Dagobert (592-639)'' (traduites du latin par François Guizot et Romain Fougère). 2e édition. Clermont-Ferrand : Paleo, coll. « Sources de l'histoire de France », 2004. 169 p., 21 cm. ISBN|2-913944-38-8.
* Bruno Dumézil, ''La reine Brunehaut'', éditions Fayard, Paris, 2008 ISBN|978-2-213-63170-7.
Знаме на Обединетите Нации

Знамето на Обединетите Нации е усвоено на 20 октомври 1947 година.
Знамето е официјален амблем на Обединетите Нации. На него е прикажана планетата Земја во бела боја на сина позадина опкружена со маслинови гранчиња, кои го симболизираат мирот. СИната позадина ги симболизира сите луѓе на светот. Знаме слично на ова првпат е употребено во 1945, со разлики во прикажувањето на планетата земја . Белата и сината боја се официјалните бои на Обединетите Нации.
1 Знамиња изведени од знамето на ОН
Коплик

Коплик (|Kopliku, Koplik i Poshtëm) — мал град во северозападна Албанија во округот Голема Малесија на кој е главен град. Се наоѓа северно од Скадарското Езеро. Според пописот извршен во 2001 година, во градот живееле 4.078 жители.
Знаме на Монтсерат

Знамето на Монтсерат е усвоено на 10 април 1909 година. Има темносина основа на која што во горниот лев агол се наоѓа знамето на Обединетото Кралство и грбот на Монтсерат од десната страна. На грбот се наоѓа Ерин, женска персонификација во Ирска со златна харфа.
1 Поврзано
* Грб на Монтсерат